
	1.
	Anotācija (ex-ante)
1.5. Pēcpārbaudes (ex-post) izvērtējums
	Iebildums
Ņemot vērā, ka likumprojekts tiek virzīts kā steidzams un tas ieviesīs nozīmīgas pārmaiņas budžeta veidošanas un izpildes principos, paredzot sasaisti ar nozaru politiku mērķiem un faktiski sasniedzamajiem politikas un darbības rādītājiem, lūdzu paredzēt likuma ex-post izvērtējumu. Ex-post izvērtējumā jānoskaidro, vai ir sasniegts likumprojektā definētais pārmaiņu mērķis (uz rezultātu orientēta budžeta plānošana un izpilde, veicinot pierādījumos/ informācijā balstītu lēmumu pieņemšanu), kā tas ir īstenots un kādu ietekmi atstājis uz valsts pārvaldes iestāžu darbību, t.sk. administratīvajām izmaksām, ko radījušas izmaiņas informācijas sniegšanas prasībās. Ex-post izvērtējums ir plānojams pēc 2-3 jauno likuma normu darbības gadiem (ārpakalpojuma ietvaros vai izmantojot ministrijas iekšējo kapacitāti). Plānojot ex-post novērtējumu, lūdzu šajā sadaļā norādīt konkrētus sasniedzamos rādītājus, pēc kuriem tiks vērtēta likuma mērķa sasniegšana. 
Piedāvātā redakcija
-
	Ilona Anna Eklona (VK)

	2.
	Anotācija (ex-ante)
7.2. Administratīvo izmaksu monetārs novērtējums
	Iebildums
Saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 3. punktu, 9.6., 9.22.apakšpunktu un 16. punktu tiesību akta projektam ir nepieciešams veikt izvērtējumu, un identificēt, vai valsts institūcijām, privātpersonām un juridiskām personām tiek noteiktas informācijas sniegšanas prasības.
Ņemot vērā minēto, lūdzam veikt izvērtējumu, vai likumprojektā ir ietvertas izmaiņas, kas uzliek informācijas sniegšanas prasības pienākumu valsts institūcijai.

Valsts kancelejas ieskatā likumprojektā būtu vērtējamas šādas normas:
* 9. pants, kas paredz izteikt likuma 28.1 pantu jaunā redakcijā un papildinot to ar otro daļu;
* 10. pants, kas paredz papildināt likuma 30. pantu ar 3.3 , 3.4 un 13. daļu.

Ja objektīvu iemeslu dēļ likumprojektam nav iespējams veikt administratīvo izmaksu monetāru novērtējumu, lūdzu paredzēt tiesību akta pēcpārbaudes ietekmes (ex-post) izvērtēšanu.

Atbilstoši Ministru kabineta noteikumu Nr.617 "Tiesību akta projekta sākotnējās ietekmes izvērtēšanas kārtība" 20.punktam, ja projektam paredzēta tiesību akta pēcpārbaudes ietekmes (ex-post) izvērtēšana, šo informāciju iekļauj anotācijā, norādot pamatojumu, termiņu, kā arī projekta mērķa sasniegšanas rezultātus un to vērtēšanas rādītājus.

Metodika administratīvo izmaksu monetārā novērtējuma veikšanā, kā arī anotācijas 1.5. apakšpunkta aizpildīšanā ir pieejama Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabienta tīmkeļvietnē -https://www.mk.gov.lv/lv/media/16905/download?attachment). 
Piedāvātā redakcija
-
	Diāna Krikščūna (VK)



